Titnieda l-Work Trial Scheme for Youths li hija mmirata li tgħin liż-żgħażagħ li għandhom bejn is-16 u l-20 u li qed ifittxu impjieg. Waqt it-tnedija l-Ministru għall-Għawdex Clint Camilleri spjega li l-parteċipanti li huma eliġibbli li jirċievu €90 fil-ġima. Dan jammonta għal €450 fuq medda ta' ħames ġimgħat. Huwa sostna li l-għan ta' din l-iskema huwa biex aktar żgħażagħ Għawdxin jingħataw opportunità li jsibu impjeg f'Għawdex stess.Fil-fatt, il-parteċipanti eleġibbli jistgħu jingħataw opportunità ta' xogħol mas-settur privat u / jew organizzazzjoni volontarja (VO). Filwaqt li l-Ministeru se jkun qed iħallas lil min iħaddem sa massimu ta' 20 siegħa fil-ġimgħa u min iħaddem għandu l-għażla li jagħti opportunità lil dawn iż-żgħażagħ billi jkompli jħaddimhom jew iżidilhom is-sigħat. Il-Ministru Camilleri kompla jgħid li dawk kollha li jattendu xi istituzzjoni edukattiva (skola sekondarja, MCAST, ITS, Junior College, Università) huma elġibbli biex japplikaw għal din l-iskemma. Din l-iskema se ddum għaddejja ħames ġimgħat bejn it-Tnejn 3 t'Awwissu u l-Ġimgħa 4 ta' Settembru. L-applikazzjonijiet se jinfetħu bejn mit-Tnejn, 6 ta' Lulju 2020, u mhux aktar tard minn nofsinhar tal-Ġimgħa, 10 ta' Lulju 2020, u wieħed jista' japplika online fuq mgoz.gov.mt. Filwaqt li in iħaddem għandu jirreġistra ma' Jobsplus sabiex ikun eliġibbli biex jimpjega Youth Trainee Participants permezz ta' din l-iskema, u x-xogħol għandu jkun fil-gżira Għawdxija.